open-index/open-wikipedia-markdown huggingface dataset:
אולי פיל

**אולי פיל** היא תוכנית טלוויזיה ישראלית מסוג דרמה מוזיקלית השודרה בחינוכית 23 וכיום משודרת בכאן חינוכית מאז יוני 2018.

התוכנית מבוססת על הצגה בשם זהה שעלתה בתיאטרון אורנה פורת לילדים ולנוער.

## עלילה
איילת וגלי הן שתי אחיות שחולקות חדר ותחביבים משותפים אבל הן שונות מאוד אחת מהשנייה. הצד של גלי, האחות הגדולה, תמיד מסודר, ואילו הצד של איילת בחדר מלא תמיד בדפים וצבעים מפוזרים. איילת אוהבת לצייר, והציורים שלה לא דומים לשום דבר שיש בעולם. כשגלי שואלת אותה מה היא מציירת היא עונה "אולי פיל?".

איילת מציירת את "אולי פיל" ואת "לא גמור", וכשאף אחד לא בסביבה הם קמים לחיים, יוצאים מהדף ומייעצים לה עצות. העצות שלהם מסבכות את איילת בצרות. בכל פרק מופיע שיר מקורי, שאיילת ו"אולי פיל" ו"לא גמור" שרים יחד.

## דמויות
* **אריאלה** (אלמה דישי) – וטרינרית. רעייתו של בועז ואימן של גלי ואיילת.
* **בועז** (אלון נוימן) – בעלה של אריאלה ואביהן של גלי ואיילת.
* **איילת** (אייל עקנין) – אחותה הקטנה של גלי. אוהבת לצייר, אך ציוריה לא דומים לשום דבר שיש בעולם. "אולי פיל" ו"לא גמור" הם חברים שלה אשר מייעצים לה עצות שמסבכות אותה בצרות, אשר גלי מצליחה להוציא אותה מהן.
* **גלי** (מעיין סלקטר-שור) – אחותה הגדולה של איילת. מסודרת. האחות האחראית. אוהבת מאוד את איילת. ועוזרת לה לצאת מהצרות שנגרמות בגלל עצותיהם של "אולי פיל" ו"לא גמור".
* **אולי פיל** (דיבוב: שני כהן) – חיה שאיילת מציירת, ולא בטוחה מה היא מציירת. יחד עם "לא גמור" מייעצת עצות לאיילת, שתמיד מסתבכת בצרות בגללן.
* **לא גמור** (דיבוב: ליאור כלפון) – איש בעל אוזן אחת בלבד שאיילת מציירת. יחד עם "אולי פיל" מייעץ עצות לאיילת שתמיד מסתבכת בצרות בגלל העצות.

## פרקים

## ראו גם
* שרגא בישגדא
* שוסטר ושוסטר
* פילו וסופי

## קישורים חיצוניים
* 
* 
* "אולי פיל" באתר תיאטרון אורנה פורת לילדים ולנוער

קטגוריה:סדרות טלוויזיה ישראליות לילדים
קטגוריה:סדרות דרמה מוזיקליות ישראליות
קטגוריה:הטלוויזיה החינוכית הישראלית: תוכניות וסדרות
קטגוריה:כאן חינוכית: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
מיסטר קווילפ

**מיסטר קווילפ** (באנגלית: **Mister Quilp**) הוא סרט מוזיקלי בריטי בבימויו של מייקל טוכנר ובכיכובם של אנתוני ניולי, דייוויד המינגס וג'יל בנט. הסרט מבוסס על הרומן "בית ממכר עתיקות" מאת צ'ארלס דיקנס והוא יצא לאקרנים בשם זה.

הסרט הוא אחד מסדרת סרטי "קלאסיקה משפחתית" שעובדו לסרטים מוזיקליים על ידי רידרס דייג'סט. EMI Films הפיצו את הסרט לבתי הקולנוע בממלכה המאוחדת, ו-Avco Embassy Pictures הפיצו בארצות הברית. בווידאו הופץ הסרט בפורמט VHS ו-Beta על ידי חברת Magnetic Video בשם "בית ממכר עתיקות". הסרט לא יצא ב-DVD.

הביקורת של מבקר הקולנוע רוג'ר איברט הייתה מעורבת. לא בגלל המוזיקה או הביצוע של ניולי, אותם הוא שיבח, אלא על עצם הרעיון לבסס את הסרט על מלווה הכספים המרושע, והכישלון ביצירת סיפור מושך.

## צוות השחקנים
* אנתוני ניולי – דניאל קווילפ
* דייוויד המינגס – ריצ'רד סוויבלר
* ג'יל בנט – סאלי בראס
* שרה-ג'יין וארלי – נל הקטנה
* מייקל הורדרן – הסבא / אדוארד טרנט
* דייוויד וורנר – סמפסון בראס
* איבון אנטרובוס – בטסי קווילפ
* סו ברבור – רקדנית
* דייוויד באטלי – קודלין
* וינדזור דייוויס – ג'ורג', העוזר של גברת ג'רלי
* פיל דייוויס – טום סקוט
* פיטר דאנקן – קיט נובלס
* בריאן גלובר – מפעיל תנורים
* כריס גרינר – ענק
* רוזלינד נייט – גברת ג'ורג'
* רונלד לייסי – האריס
* בריאן ברינגל – מר גרלנד
* פול רוג'רס – הג'נטלמן הרווק / הנרי טרנט
* מקסוול שו – אייזק ליסט
* נורמן ווריק – וופין
* מונה וושבורן – גברת ג'ארלי
* מלקולם ויבר – לוליין
* שרה וב – הדוכסית

## קישורים חיצוניים

## הערות שוליים

קטגוריה:סרטי 1975
קטגוריה:סרטים באנגלית
קטגוריה:סרטים בריטיים
קטגוריה:סרטים המבוססים על בית ממכר עתיקות
קטגוריה:סרטים מוזיקליים
סרייבו (כדורגל)

**"סָרָיֶיבוֹ"** (בבוסנית: **Fudbalski Klub Sarajevo** או **Фудбалски клуб Сараево** בקירילית; בקיצור: FK Sarajevo, פה קה סרייבו) הוא מועדון הכדורגל מקצועני מהעיר באותו השם, בירת בוסניה והרצגובינה.

## היסטוריה
המועדון נוסד ב-24 באוקטובר 1946, פחות משנה לאחר שחרור סרייבו מהנאצים, תחת השם "טורפדו", באמצעות מיזוג בין קבוצות הכדורגל "אודארניק" ו"סלובודה". ב-1947, הקבוצה שינתה את שמה ל"מטלאצו". ב-1949 היא קיבלה את שמה הנוכחי.

המועדון נחשב למועדון הבוסני המוצלח ביותר ביוגוסלביה לאחר שזכה בשתי אליפויות לאומיות (ב-1967 וב-1985).

כיום זהו אחד המועדונים המוצלחים ביותר בליגת העל הבוסנית, לאחר שזכה בה חמש פעמים (בשנים 1999, 2007, 2015, 2019, 2020) ולרשותו גם זכייה בשישה גביעים לאומיים (בשנים 1997, 1998, 2002, 2005, 2014, 2019).

בין סרייבו ובין יריבתה העירונית, ז'לייזניצ'אר סרייבו, קיימת יריבות רבת שנים ומפגשים בין השניים הם מתוחים מאוד.

## תארים
* **אלופת [[ליגת העל היוגוסלבית|יוגוסלביה בכדורגל]]** (2): 1967, 1985
* **אלופת [[ליגת העל של בוסניה והרצגובינה|בוסניה והרצגובינה בכדורגל]]** (5): 1999, 2007, 2015, 2019, 2020
* **מחזיקת גביע בוסניה והרצגובינה כדורגל** (6): 1997, 1998, 2002, 2005, 2014, 2019
* **מחזיקת הסופר קאפ של בוסניה והרצגובינה** (1): 1997

## קישורים חיצוניים

*  

* סרייבו באתר uefa.com

*
קטגוריה:קצרמר יוגוסלביה
קטגוריה:סרייבו: ספורט
קטגוריה:קבוצות כדורגל מבוסניה והרצגובינה
קטגוריה:קבוצות כדורגל שהוקמו ב-1946
Greatest Hits (אלבום של חמישיית הג'קסונים)

**Greatest Hits** הוא אלבום האוסף הראשון של להקת "חמישיית הג'קסונים". האלבום יצא סוף שנת 1971 וכלל עשרה שירים הלקוחים מששת האלבומים שהוציאה הלהקה עד אז בחברת מוטאון. בנוסף לשירים אלה נכלל באלבום גם השיר "Sugar Daddy", שלא נכלל באלבומים הקודמים. השיר דורג במקום השלישי במבצעד הרית'ם אנד בלוז ובמקום העשירי במצעד שירי הפופ. מכירות האלבום ברחבי העולם הגיעו ל-5.6 מיליון עותקים.

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומי חברת מוטאון
קטגוריה:אלבומי אוסף של חמישיית הג'קסונים
מרוץ דראג

[250px|ממוזער|שמאל|מרוץ דראג ב[הוקנהיימרינג, גרמניה, 2003.]]
**מרוץ דראג** הוא סוג של מרוץ מכוניות. זוהי קטגוריית מרוצים מסוימת שבה מתחרים כל פעם שני רכבים במרוץ ראש בראש במקצה של מסלול ישר באורך 403 מטרים (רבע מייל) כאשר המטרה היא להגיע ראשון. המרוץ מתבצע בשיטת נוק-אאוט כאשר כל מנצח במקצה עולה לשלב הבא, בו הוא מתמודד מול מנצח אחר, עד שמגיעים לגמר.

רכבי דראג הם רכבים תקניים כביכול לנסיעה בכביש, אלא שבעליהם משפרים אותם כל העת על מנת לנצח בתחרות. לעיתים מוסיפים על רכב שמגיע מהיצרן עם  עוד מאות כוחות סוס כך שישנם רכבי דראג עם מעל ל-. תפעול הרכבים יקר מאוד ולכן משתמשים ברכבים האלו בדרך כלל רק למרוץ הדראג עצמו. בחוקי המרוץ מותר לערב בתערובת הדלק כל רכיב שייתן תאוצה טובה יותר וכל שיפור שניתן להעלות על הדעת.

בישראל מתקיים מדי שנה מאז 2012 מרוץ דראג רשמי, לרוב במנחת דימונה, בתמיכת משרד התרבות והספורט.

## קישורים חיצוניים

* כללי אירוע בענף הדראג, משרד התרבות והספורט
* 

קטגוריה:ספורט מוטורי
דראג, מרוץ
מריה לאופולדינה, ארכידוכסית אוסטריה

**מריה לאופולדינה, ארכידוכסית אוסטריה** (בגרמנית: **Maria Leopoldine von Österreich-Tirol**; 6 באפריל 1632 - 7 באוגוסט 1649), הייתה אשתו של פרדיננד השלישי, קיסר האימפריה הרומית הקדושה.

## ביוגרפיה
מריה לאופולדינה נולדה ב-6 באפריל 1632 באינסברוק, ללאופולד החמישי, ארכידוכס אוסטריה ולקלאודיה דה מדיצ'י, בתם של פרדיננדו הראשון דה מדיצ'י, הדוכס הגדול של טוסקנה וכריסטינה מלורן. באותה שנה מת אביה, ואחיה פרדיננד קרל, ארכידוכס אוסטריה ירש את נחלותיו, תוך שאמה משמשת כעוצרת עד לבגרותו.

ב-2 ביולי 1648 התחתנה מריה לאופולדינה בטקס מפואר בלינץ עם פרדיננד השלישי, קיסר האימפריה הרומית הקדושה, אשר התאלמן זמן קצר קודם לכן מאשתו הראשונה מריה אנה מספרד. ב-7 באוגוסט 1649 ילדה מריה לאופולדינה את בנה קרל יוזף, ארכידוכס אוסטריה, אולם היא מתה זמן קצר לאחר הלידה. גופתה נקברה בקריפטה הקיסרית, ואילו ליבה נקבר בקריפטה של המסדר הקפוצ'יני. 

## אילן יוחסין

## קישורים חיצוניים

* 

## הערות שוליים

קטגוריה:בית הבסבורג
קטגוריה:נשות קיסרי האימפריה הרומית הקדושה
קטגוריה:נשות אצולה במאה ה-17
קטגוריה:ילידות 1632
קטגוריה:נפטרים ב-1649
חרבת קושט

**חרבת קושט** הוא שמו של אתר ארכאולוגי במערב הגליל התחתון, על שלוחה הפונה מערבה ברכס ביער אלונים, מדרום ליישוב נופית ומעל נחל ציפורי הזורם מדרום לה וצפון מערבית לאלוני אבא, בו נתגלו שרידי עיירה יהודית מהתקופה הפרסית ועד לתקופה הממלוכית.

## היסטוריה
על פי ממצאי החרסים באתר, תחילתו בתקופת הברזל, כאשר היישוב עצמו מתחיל בתקופה הפרסית והוא המשיך להתקיים ברציפות לאורך התקופה ההלניסטית, החשמונאית, הרומית, הביזנטית, הערבית, וסופו בתקופה הממלוכית. לכל אורך תקופות אלו, ניתן לקבוע שזהו יישוב יהודי וזאת גם על פי ממצא החרסים, כלי האבן, מבנה הציבור, האבנים המעוטרות שכללו תבליט עם מנורת שבעת הקנים שנתגלה בשנת 1969 ומתוארך למאה החמישית והשישית ומערות הקבורה. זאת בנוסף לעובדה שהוא ממוקם באזור בתחום הגליל היהודי, שהתרכז סביב אושא, שפרעם ובית שערים של ימי המשנה.

## ארכאולוגיה
באתר נתגלה בשנת 1969 שברי לוח שיש עם תבליט מנורת שבעת הקנים, בעקבות זאת נערך סקר בו תועד שרידיו של מבנה ציבור גדול, כנראה בית כנסת. בשנת 2008 ובשנת 2010 נערכו חפירות באתר עקב פגיעה בו ועבודות לסלילת כביש. הממצאים שנתגלו כללו מחצבות קירטון ובורות מים, כלי זכוכית, שני מקוואות, אחד מהם בעל שני פתחים. כלי החרס שנתגלו באתר כוללים כלים ממשפחת כלי כפר חנניה היא השלטת במכלול וכוללת קערות, קדרות, סיר בישול וקנקנים משפחת כלי שיחין. מבחינת מטבעות באתר, בשכבות ובמתקנים השונים נתגלו מטבעות מהתקופה הרומית, כולל מטבע מימי הקיסר טראיאנוס, מטבעות מהתקופה הביזנטית ומטבעות ממלוכים.

## קישורים חיצוניים
* חפירות חרבת קושט, באתר רשות העתיקות

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:הגליל התחתון: אתרים ארכאולוגיים
קטגוריה:קצרמר ארכאולוגיה
טנלי אולברייט

**טנלי אולברייט** (באנגלית: **Tenley Albright**; נולדה ב-18 ביולי 1935) היא מחליקה אמנותית בעברה ומנתחת אמריקאית. בשנת 1956, הייתה לאישה האמריקאית הראשונה שזכתה במדליית זהב אולימפית בענף החלקה אמנותית ליחידות באולימפיאדת קורטינה ד'אמפצו.

## ביוגרפיה
אולברייט נולדה בניוטון  מסצ'וסטס, והחלה להחליק בילדותה. בגיל 11 לקתה במחלת שיתוק ילדים שהגבילה את תנועת גבה, רגליה וצווארה ואיימה על המשך פעילותה בהחלקה. בעצת רופאיה, המשיכה להחליק כדרך שיקום פזיותרפית, התחזקה ובגיל 13 כבר החלה להשתתף בתחרויות. בגיל 14 זכתה באליפות הנוער להחלקה של מזרח ארצות הברית.

## קריירה
בשנת 1952, השתתפה באולימפיאדת אוסלו וזכתה במדליית כסף. בשנת 1953, החלה ללמוד במכללת רדקליף. באותה השנה, השתתפה באליפות העולם בהחלקה אמנותית על הקרח והייתה לאישה האמריקאית הראשונה לזכות במדליית זהב. שנה לאחר מכן, זכתה במדליית כסף באליפות זו, ובשנת 1955, זכתה בשנית באליפות העולם בהחלקה אמנותית. בשנת 1956, השתתפה באולימפיאדת קורטינה ד'אמפצו, אולם שבועיים לפני התחרות סבלה מפציעה: במהלך אימונים, להב המחליק השמאלי נתקע בחריץ בקרח וחתך את כף רגלה הימנית כמעט עד העצם. אביה, מנתח במקצועו, טס אליה ותפר את החתך שלה. ביום התחרות, אולבייט הצליחה להתחרות, זכתה במדליית זהב והייתה בכך לאישה האמריקאית הראשונה לזכות במדליית זהב אולימפית בענף החלקה אמנותית ליחידים.

בשנת 1956, פרשה אולברייט מספורט תחרותי. בשנת 1959, סיימה לימודי רפואה בבית הספר לרפואה של אוניברסיטת הרווארד והחלה לעסוק ברפואת ספורט. בשנת 1976, הייתה הרופאה הראשית של המשלחת האמריקאית לאולימפיאדת אינסברוק.

## חיים אישיים
בשנת 1958 נישאה לג'רלד בלייקלי. לזוג שלושה ילדים.

## קישורים חיצוניים

* 

*  Albright Tenley 1991 MasterEdit, American Academy of Achievement
*  Tenley Albright (USA) - World Championships Vienna 1955 - ISU Archives USA, Skating ISU


## הערות שוליים

קטגוריה:אמריקאים ילידי מסצ'וסטס
קטגוריה:מחליקות אמנותיות על קרח אמריקאיות
קטגוריה:מחליקים אמנותיים על קרח אמריקאים
קטגוריה:אלופות אולימפיות אמריקאיות: החלקה אמנותית
קטגוריה:זוכות מדליית כסף אולימפית אמריקאיות: החלקה אמנותית
קטגוריה:אלופות עולם בהחלקה אמנותית
קטגוריה:בוגרות מכללת רדקליף
קטגוריה:בוגרות בית הספר לרפואה באוניברסיטת הרווארד
קטגוריה:בוגרי בית הספר לרפואה באוניברסיטת הרווארד
קטגוריה:כירורגים אמריקאים
קטגוריה:רופאות אמריקאיות במאה ה-20
קטגוריה:מחליקים אמנותיים על קרח באולימפיאדת קורטינה ד'אמפצו (1956)
קטגוריה:מסצ'וסטס: ספורטאים
קטגוריה:אמריקאיות שנולדו ב-1935
קטגוריה:אמריקאים שנולדו ב-1935
דגל אזאד קשמיר

**דגל אזאד קשמיר** (באורדו: پرچم آزاد کشمی) הוא דגל מדינה המייצג את הטריטוריה העצמאית של אזאד קשמיר בפקיסטן. הדגל בעל רקע ירוק, ארבעה פסים לבנים אופקיים לבנים, כוכב וסהר על צדו העליון הימני וקנטון מוזהב בצדו העליון השמאלי.

הדגל אומץ ב-24 בספטמבר 1975, באמצעות פקודה שאושרה על ידי מייסד הטריטוריה, מוחמד אבראהים קאן . הדגל תוכנן על ידי עבדול חאק מירזה, סגן-אלוף פקיסטני. הדגל מסמל היבטים שונים של הטריטוריה. לדברי ממשלת אזאד קשמיר, הרקע הירוק מייצגת את רוב האוכלוסייה המוסלמית באזור, קנטון הזהב מייצג את המיעוטים הדתיים, הפסים הלבנים מייצגים את ההרים המושלגים של המדינה, הפסים הירוקים מייצגים את עמק קשמיר והכוכב והסהר הם סמל לאומי המופיעים גם על גבי דגל פקיסטן.

## ראו גם
* דגל פקיסטן

## קישורים חיצוניים

* דגל אזאד קשמיר, באתר דגלי העולם 

## הערות שוליים

קטגוריה:פקיסטן: סמלים לאומיים
ברזית

**בִּרְזָיִת** הוא שמו של יישוב מתקופת המקרא ובית שני, הנזכר בתנ"ך ובכתבי יוסף בן מתתיהו.

היישוב נזכר בתנ"ך באופן יחידאי ברשימת אבות וערי שבט אשר שבספר דברי הימים: .

בספרו של יוסף בן מתתיהו, קדמוניות היהודים, נזכר על ידו יישוב בשם Birzetho, ללא הצבעה על מיקומו.

הצעת זיהוי אחת ליישוב קדום זה היא ב**ח'רבת בִּרְזָה** שבגליל המערבי, במעלה נחל כזיב, בין המושבים צוריאל ואלקוש. אתר זה, השוכן בנחלת שבט אשר, תועד בידי הקרן הבריטית לחקר ארץ ישראל, ולאחר קום המדינה ניתן לו השם הרשמי "חרבת ברזית", ולמעיין הסמוך אליו ניתן השם "עין ברזית".

הצעת זיהוי אחרת ליישוב הקדום היא בעיירה **[[ביר זית]]** הסמוכה מצפון לראמאללה. זאת, הן לאור שימור השם המושלם, והן לאור זהות שמות בין חלק מאבות שבט אשר ובין חלק מאבות שבט אפרים, שבתחום נחלתו נמצאת העיירה, ייתכן בשל התיישבותם של בני שבט אשר באזור זה בתקופה מסוימת.

באחת ממגילות מדבר יהודה, הנקראת "צוואת יעקב" (4Q537), מופיע מקום בשם **<nowiki/>'באר זית**'. על פי המגילה הוא נמצא בסמוך לבית אל ולתאנת שילה.

## הערות שוליים

קטגוריה:יישובי המקרא
קטגוריה:יישובים יהודיים בארץ ישראל בתקופת בית שני
קטגוריה:קצרמר תנ"ך
קטגוריה:צוריאל
ברזית (ברזית)
אלן הנזל

**אלן הנזל** (באנגלית: **Ellen Ford Hansell**; 28 בספטמבר 1869–1937) הייתה טניסאית אמריקאית. בשנת 1887 הייתה האישה הראשונה שזכתה באליפות ארצות הברית הפתוחה בטניס.

## ביוגרפיה
הנזל נולדה בפילדלפיה, ארצות הברית לעקרת הבית, ג'ין מרטין הנזל ולרפד , סמואל רוב הנזל. בילדותה, סבלה מאנמיה, ורופאיה המליצו על פעילות גופנית. בגיל 13, הנזל שיחקה טניס ובגיל 16 הצטרפה למועדון הטניס בלמונט (Belmont Club) בו שיחקו גם לואיז אלדריס (Louise Allderdice), ברטה טאונסנד  ומרגרט בלרד . ארבעתן התיידדו ונודעו כ'ארבע הגדולות'. חברות במועדון הטניס לא הייתה יקרה במיוחד, אולם עבור משפחתה של הנזל מדובר היה בעול כלכלי (10 דולרים לשנה), והנזל נהגה לחסוך בהוצאות באמצעות הליכה למועדון ברגל (2.4 ק"מ לכל כיוון) במקום לשלם ניקל להסעה.

## קריירה
בשנת 1886, כשהייתה בת 17, התקיים טורניר הטניס הראשון לנשים בארצות הברית, אולם הנזל לא השתתפה בו. בשנת 1887, השתתפה באליפות ארצות הברית הפתוחה בטניס הראשונה לנשים. חברתה למועדון, ברטה טאונסנד, הייתה אמורה להשתתף גם היא, אולם עקב מוות במשפחה נאלצה להיעדר מהתחרות. הנזל הביסה בגמר את לורה נייט (Laura Knight), וזכתה בחגורת אליפות כסופה. שנה לאחר מכן, השתתפה שוב באליפות ארצות הברית הפתוחה, העפילה לגמר אולם הובסה על ידי ברטה טאונסנד. בשנת 1889 פרשה מעולם הספורט.

## חיים אישיים
בשנת 1890, התחתנה עם טיילור אלדרדיס (אחיה של לואיז אלדריס). לזוג נולדו שישה ילדים ואת כולם הנזל לימדה לשחק טניס. בשנת 1937, נפטרה בפיטסבורג.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:טניסאיות אמריקאיות
קטגוריה:טניסאיות זוכות אליפות ארצות הברית הפתוחה בטניס
קטגוריה:פנסילבניה: ספורטאים
קטגוריה:אמריקאיות שנולדו ב-1869
קטגוריה:אמריקאים שנולדו ב-1869
קטגוריה:אמריקאיות שנפטרו ב-1937
קטגוריה:אמריקאים שנפטרו ב-1937
חרבת עטרבה

**חרבת עטרבה** הוא שמו של אתר ארכאולוגי בשפלת יהודה, בו נמצאו שרידי עיירה יהודית מן התקופה הרומית.

החורבה שוכנת כקילומטר מצפון למושב לוזית שבשפלה, בראש גבעה ברום של 210 מטרים מעל פני הים, מדרום לאפיקו של נחל האלה. כארבעה קילומטרים ממזרח לחורבה נמצא תל עזקה וכארבעה קילומטרים ממערב לה נמצא תל צפית.

בשנות השמונים של המאה ה-20 אותרה בחורבה מערכת מחילות מסתור מפותחת מימי המרד הגדול או מרד בר כוכבא, שנחצבה בסמוך לבור מים עגול ומדורג.

בשנת 2011 נסקרה בחלקה הדרומי של החורבה מערת קבורה שנפגעה כתוצאת מחפירות שוד. במערה אותרו תשעה כוכי קבורה ושברי שלוש גלוסקמאות מעוטרות, האופייניים למערות קבורה יהודיות מן התקופה הרומית בשנים שקדמו למרד בר כוכבא.

יש המציעים לזהות את האתר עם "כפר טובא" הנזכרת בכתבי יוסף בן מתתיהו כעיירה יהודית מרכזית בשפלה שהוחרבה בידי אספסיאנוס במהלך דיכוי המרד הגדול או עם היישוב "טורבאן", שבו הוקם במאה החמישית מנזר ביזנטי לפי המקורות הנוצריים.

מערכת המסתור שבאתר ומערות הפעמון שבו נגישים כיום למטיילים.

## לקריאה נוספת
*זיסו ב', **היישוב הכפרי בהרי ושפלת יהודה משלהי תקופת הבית השני עד לדיכוי מרד בר-כוכבא**, עבודת דוקטורט, האוניברסיטה העברית ירושלים.
* פרומקין ע', **מערכת מסתור בחורבת עטרבה**, נקרות צורים, תשמ"ו, 46-49, 11-12.

## קישורים חיצוניים
*מערת קבורה בחרבת עטרבה באתר רשות העתיקות.
*מסלול טיול בחורבת עטרבה באתר משרד החינוך.

## הערות שוליים

קטגוריה:יישובים יהודיים בארץ ישראל בתקופת בית שני
קטגוריה:יישובים יהודיים בארץ ישראל בתקופת המשנה והתלמוד
קטגוריה:שפלת יהודה: אתרים ארכאולוגיים
קטגוריה:קצרמר ארכאולוגיה
קטגוריה:לוזית
קטגוריה:חבל עדולם
מנזס

**מנזס** או **דה מנזס** (בפורטוגזית: **de Menezes**) הוא שם משפחה.

קטגוריה:שמות משפחה
מוד נלסון

**מוד נלסון** (באנגלית: **Maud Nelson**; 17 בנובמבר 1881 – 1944), נולדה בשם **קלמנטינה ברידה** (**Clementina Brida**) ופעלה גם תחת שמות המשפחה **Nielson**, **Olson** ו-**Dellacqua**, הייתה חלוצת בייסבול נשים אמריקאית, שחקנית בייסבול, סקאוט, מאמנת ובעלים של קבוצת בייסבול.

## ביוגרפיה
נלסון נולדה בצפון איטליה בשם קלמנטינה ברידה. כשהייתה צעירה מאוד, משפחתה היגרה לארצות הברית למקום שאינו ידוע. בגיל 16 שיחקה בייסבול במועדון בלומר (Bloomer team או Bloomer Girls). באותם הימים, נלסון ככל הנראה הייתה שחקנית הבייסבול הטובה ביותר בליגת הנשים. היא הייתה המגישה  של קבוצת בוסטון בלומר. בגיל 27 הייתה המגישה של קבוצת צ'רוקי (Cherokee Indian Base Ball Club) שהייתה קבוצה מעורבת מגדרית. היא התחתנה עם מאמן הקבוצה ג'ון אולסון (John Olson). בשנת 1911, נלסון ובעלה הפכו לבעלים של קבוצת Western Bloomer Girls. בשנת 1917 בעלה נפטר, ונלסון המשיכה לשחק עם הקבוצה שבבעלותה. בנוסף, נלסון אימנה את קבוצת הנשים של Chicago Athletic Club. בשנות העשרים המוקדמות, נישאה בשנית לקוסטנט דלקוואה (Costant Dellacqua). עם בעלה השני היא הקימה את קבוצת הנשים The Star Ranger Girls שפעלה משנת 1922 ועד אמצע שנות ה-30 של המאה ה-20. בשנת 1935, בעקבות המשבר הכלכלי העולמי, הקבוצות בהן שיחקה, אותן ניהלה ואימנה - נסגרו. נלסון פרשה מעולם הבייסבול ועברה להתגורר עם בעלה בשיקגו.

## קישורים חיצוניים

## הערות שוליים

קטגוריה:מהגרות מאיטליה לארצות הברית
קטגוריה:מהגרים מאיטליה לארצות הברית
קטגוריה:ספורטאיות אמריקאיות
קטגוריה:שחקני בייסבול אמריקאים
קטגוריה:מאמני בייסבול
קטגוריה:עסקני בייסבול
קטגוריה:עסקני ספורט אמריקאים
קטגוריה:מאמנות ספורט
קטגוריה:נשים בבייסבול
קטגוריה:אמריקאיות שנולדו ב-1881
קטגוריה:אמריקאים שנולדו ב-1881
קטגוריה:אמריקאיות שנפטרו ב-1944
קטגוריה:אמריקאים שנפטרו ב-1944
Lookin' Through the Windows

**Lookin' Through the Windows** הוא אלבום האולפן השביעי של "חמישיית הג'קסונים שיצא בחברת מוטאון. האלבום יצא לאור בחודש מאי 1972 ומכר 3.5 מיליון עותקים ברחבי העולם.

האלבום מסמן את תחילת שינוי הקול אצל מייקל ג'קסון, סולן הלהקה, מסופרן ילדותי לטנור. למרות שעדיין הצליח להגיע לקולות הגבוהים, שאפיינו את שירתו בעבר, נוספה לו היכולת להגיע למנעד קולות נמוכים.

שני סינגלים יצאו לאור מתוך האלבום: "Little Bitty Pretty One", חידוש לשיר של בובי דיי, שיר הנושא שהגיע למקום ה-16 במצעד הבילבורד הוט 100. השיר "Doctor, My Eyes", גרסת כיסוי לשירו של ג'קסון בראון, הופץ כסינגל בבריטניה בלבד והגיע לעשירייה הראשונה במצעד הפזמונים.

## הוצאה מחודשת
חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Lookin' Through the Windows" יצא על תקליטור יחד עם האלבום "Goin' Back to Indiana". בגרסה זאת נוספו כשירי בונוס השיר "Love Song" וביצוע בהופעה לשיר "Who's Lovin' You", שהופיע לראשונה בפסקול לסרט הטלוויזיה "The Jacksons: An American Dream"  (1992).

## רשימת השירים

## קישורים חיצוניים

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת מוטאון
Coats Steam Car

**Coats Steam Car** הייתה מכונית משפחתית אשר הורכב בחלק הקדמי שלה מנוע קיטור, יוצרה בארצות הברית על ידי "George A. Coats" בין השנים 1921–1923.

יוצרו 5 יחידות, כל יחידה עוצבה באופן ייחודי.

## שינויים בשם היצרן
שם היצרן שונה 6 פעמים. להלן רשימת שמות היצרן לפי סדר כרונולוגי:

* "Coats Steam Motors, Sandusky, OH"
* "Coats Steamers, Inc., Indianapolis, IN"
* "Coats Steam Car Company, Indianapolis, IN"
* "Coats Steamer Wisconsin Steamers, Inc. 543 Broadway Milwaukee, Wisconsin"
* "Coats Steam Car Company, 1675 South High Street, Columbus, OH"
* "The Y. F. Stewart Motor Car Co. Bowling Green, Ohio"

## 5 דגמי "Coats Steam Car"
על הדגם הראשון הורכבו שני מנועים רדיאליים בעלי שלושה צילינדרים בציר האחורי, אחד מהם מפעיל כל גלגל. הדגם עוצב על ידי "המהנדס הנורווגי".

על הדגם השני הורכב  מנוע V-3) 3) צילינדרים, תיבת הילוכים וגנרטור קיטור יצוק רשת. עיצב את הדגם "James Yeikichi Sakuyama".

על הדגם השלישי הורכב מנוע אדים (באמצעות צינור גז גנרטור), מנוע 3 צילינדרים בטור  (מנוע שטוח אשר חובר למארז).

הדגם הרביעי אשר עוצב בשנת 1923 על ידי המעצב הצרפתי ".Charles A", הוגדר כפונקציונלי ביותר מבין המנועים שהורכבו מבחינה טכנית.

העיצוב החמישי היה פשוט שלדה של פרופסור "Allen C. Staley", כפי שהוצג המנוע בתצורת אדים.

## "Coats Steam Car"
* 4 דלתות
* מנוע קיטור - לחץ התחלתי - 150 PSI, לחץ לאחר 5 דקות של פעילות של המנוע - 600 PSI
* מחיר היחידה עמד על 1,085 דולר
* דגמי ה-"Coats Steam Car" הורכבו בעיר "Bowling Green, Ohio"  במדינת אוהיו, ארצות הברית

## ראו גם
* מנוע קיטור

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות מנוע קיטור 
קטגוריה:דגמי מכוניות שהושקו ב-1921
קטגוריה:מכוניות אמריקאיות
ונגת הקסדה

ממוזער|250x250 פיקסלים|ונגת קסדה בקינה
**ונגת הקסדה** (שם מדעי: *Euryceros prevostii*) היא מין אנדמי למדגסקר של ציפור שיר ממשפחת הוונגיים והציפור היחידה בסוגה. ונגת הקסדה מובדלת בקלות משאר בני משפחתה בגלל גופה השחור-כחלחל, כנפיה האדמדמות ומקורה הגדול, הכחול. בתי הגידול של מין זה הם יערות השפלה והיערות ההרריים הנמוכים (עד לגובה של 800 מ' מעל גובה פני הים) בצפון-מזרח האי. מצב השימור של מין זה מוגדר על ידי ארגון השימור העולמי כ"פגיע", בשל הרס מתמשך של בתי הגידול שלו.

## טקסונומיה
ונגת הקסדה היא המין היחיד בסוג ***Euryceros***. בדומה לשאר מיני הוונגות, גם היא מוינה בשלב מוקדם יותר למשפחת החנקניים. ב-1936 העביר האורניתולוג אוגוסטין ראנד אותה, עם כל מיני הוונגות, למשפחה נפרדת. ב-1960 מוינה ונגת הקסדה למשפחת הוונגיים, אליה היא שייכת עד היום (2022).

המין הקרוב ביותר לוונגת הקסדה הוא הוונגה האדמונית; ככל הידוע לנו כיום, ההתפצלות בין שני המינים התרחשה לפני כ-800,000 שנים.

## תיאור
ונגת הקסדה היא המין השני בגודלו במשפחת הוונגיים, לאחר הוונגה המגלנית. אורכה נע בין 28 ל-31 ס"מ, ומשקלה נע בין 84 ל-114 גרם. הפרט הבולט ביותר בהופעתה הוא המקור המאסיבי. אורכו כ-51 מ"מ, רוחבו כ-30 מ"מ וצבעו כחול זוהר עם כתם שחור בקצהו. צבע הנוצות באזור הראש, הצוואר, הגרון, החזה והבטן הוא שחור-כחלחל, וכך גם נוצות הכיסוי הראשוניות  ונוצות התעופה. הגב ושאר חלקי הכנף חומים-אדמדמים, וכך גם חלקו התחתון של הזנב. הזוויגים דומים.

## התנהגות
הוונגה היא מין ביישני, ולכן לא ידוע רבות על התנהגותה. היא ניזונה בעיקר מחרקים, כחלק מלהקות שכוללות פרטים ממינים שונים; תזונתם של הגוזלים מגוונת יותר, והיא כוללת גם חלזונות, לטאות, עכבישים וסרטנים. כל אלו נתפסים בידי הוונגה על ענפי העצים וגזעיהם, ועל הקרקע. קריאתה של הונגה דמוית-חליל.

ונגת הקסדה היא מין מונוגמי, שמתרבה באופן עונתי: עונת הרבייה בחצי-האי מאסאולה, למשל, נמשכת מאוקטובר לינואר. הזכר והנקבה בונים יחד קן שקוטרו כ-15 ס"מ מסיבי צמחים, טחבים וזרדים, בהתפצלות ענפים ובגובה מעל הקרקע של כ-2 עד 4 מ'. ישנו תיעוד של חיזור של הזכר אחרי הנקבה על ידי האכלתה. גודל התטולה הוא 2-3; צבע הביצים לבן-ורדרד.

## שימור
בשל הרס היערות בהן חיות הוונגות על-מנת לנצל שטחים אלו לחקלאות וייעור, ונגת הקסדה נחשבת כנמצאת בסיכון. מספרן של הוונגות ממין זה מוערך כנמצא בטווח של 600 עד 15,000 פרטים, והאזורים בהן הם חיות מופרדים עם הזמן זה מזה. לפי סימולציות, מוערך שבשל שינוי האקלים, רוב תחומי המחייה שעוד נשארו להן ייעלמו תוך כ-50 שנים.

## ראו גם
* הפארק הלאומי מרוג'ג'י

## קישורים חיצוניים

## הערות שוליים

קטגוריה:בעלי חיים שתוארו ב-1831
קטגוריה:טקסונים שתוארו בידי רנה לסון
קטגוריה:וונגיים
קטגוריה:עופות יחידים בסוגם
קטגוריה:עופות יערות הגשם של מדגסקר
תזמורת מטרופוליטן

**תזמורת מטרופוליטן** (בצרפתית: **Orchestre Métropolitain**) היא תזמורת קנדית, השוכנת דרך קבע במונטריאול, קוויבק. הקונצרטים שלה מתקיימים בעיקר באולם הקונצרטים של מונטריאול  בכיכר האמנויות (Place des Arts), והיא מופיעה גם באולם וילפריד-פלטייה  וב-Théâtre Maisonneuve . התזמורת מופיעה בעוד אתרים שונים מחוץ למרכז העיר מונטריאול.

## היסטוריה
ראשיתה של התזמורת בשנת 1980, כשאנסמבל Les Variations היה לתזמורת הרשמית לסדרת Concerts Lachine. הנגנים באנסמבל היו בוגרי מוזיקה צעירים מן הקונסרבטוריונים של מונטריאול. ב-1981 שינה "לה וריאציון" את שמו ל"תזמורת מטרופוליטן של מונטריאול רבתי". רוברט סבורי היה היו"ר הראשון של התזמורת (עד 1985) והון באנג היה המנכ"ל שלה (עד 1987). המנהל המוזיקלי הראשון של התזמורת היה מארק בלאנז'ה, מ-1981 עד 1986. בלאנז'ה כיהן גם כמנהל אמנותי מ-1986 עד 1987. התזמורת הופיעה בקונצרטים מזדמנים במשך שנותיה הראשונות, והציגה את סדרת הקונצרטים הראשונה שלה בשנת 1985.

בשנת 1986 קיצרה התזמורת את שמה ל"תזמורת מטרופוליטן" (Orchestre Métropolitain). באותה שנה התהווה גם ה-Choeur de l'Orchestre Métropolitain, עם ז'אק פובר כמנהלו הראשון. בשנה זו גם הייתה אגנס גרוסמן למנהל המוזיקלית השנייה של התזמורת, ולמנהל האמנותית השנייה שלה בשנה שלאחריה. היא כיהנה בשתי המשרות עד 1995. במשך שנות ה-80' וה-90', הרבתה התזמורת להקליט לרדיו קנדה ול"אנאלקטה". בשנת 1993 החלה התזמורת בקונצרטי קיץ ללא תשלום בפארקים של מונטריאול וגם הופיעה במטרו בפעם הראשונה.

ג'וזף רסיניו היה למנהל האמנותי של התזמורת בשנת 1995, והחזיק במשרה זו עד 2000, אז החליף אותו יאניק נזה-סגין החוזה שלו עם התזמורת הוארך לא מכבר עד עונת 2021-2020. נזה-סגין ניצח על תזמורת מטרופוליטן בכמה הקלטות מסחריות לחברת ATMA קלאסיק, בהן סימפוניות של אנטון ברוקנר וגוסטב מאהלר. באפריל 2013 הודיעה התזמורת על מינוי ג'וליאן קוארטי כמנצח אורח ראשי הראשון שלה מאז הקמתה, בחוזה התחלתי לשלוש שנים.

בינואר 2005 קיבלו תזמורת מטרופוליטן ונזה-סגין פרסי אופוס מן המועצה למוזיקה של קוויבק, שניים על הקלטת הסימפוניה הרביעית של מאהלר ואחד על הביצוע הקונצרטי של ווצק מאת אלבן ברג. באוקטובר 2005, קיבלה התזמורת פרס פליקס מאת ADISQ awards על אלבום קורט וייל בביצועה, יחד עם דיאן דופרזן. ב-2010, זכתה תזמורת מטרופוליטן בפרס אופוס על הקלטת הסימפוניה התשיעית של ברוקנר.

## מנהלים מוזיקליים ומנהלים אמנותיים
* מארק בלאנז'ה מנהל מוזיקלי 1986-1981; מנהל אמנותי, 1987-1986)
* אגנס גרוסמן מנהלת מוזיקלית, 1995-1986; מנהלת אמנותית, 1995-1988
* ג'וזף רסיניו 2000-1995
* יאניק נזה-סגין (2000 - ממשיך)

## פרסים ומועמדויות

## קישורים חיצוניים

* 


* Official OM history page
* Canadian Encyclopedia page on the Orchestre Métropolitain
* Atma record label page on the Orchestre Métropolitain


## הערות שוליים

קטגוריה:תזמורות סימפוניות
תרבות
אורה וושינגטון

[180px|ממוזער|[לוחית זיכרון לאורה וושינגטון בפילדלפיה.]]
**אורה וושינגטון** (באנגלית: **Ora Washington**; 1898 – 28 במאי 1971) הייתה טניסאית וכדורסלנית אפרו-אמריקאית. זכתה שבע פעמים ברציפות (1929–1935) באליפות איגוד הטניס האמריקאי (ATA) . בשנת 2009 נבחרה להיכלל בהיכל התהילה של כדורסל הנשים, ובשנת 2018, נבחרה להיכלל בהיכל התהילה של הכדורסל.

## קריירה
נולדה בפילדלפיה, ארצות הברית. בתחילת שנות העשרים לחייה, החלה לשחק טניס, כפעילות שנועדה להסיח את דעתה ממות אחותה. וושינגטון, שלא התאמנה בשיעורי טניס מקצועיים, פיתחה בעצמה טכניקה לאחיזת המחבט. בשנת 1924 זכתה לראשונה בתחרות לאומית כשהביסה את שחקנית הטניס דורותי רדקליף (Dorothy Radcliffe). במשך 12 שנים ברציפות, וושינגטון נותרה בלתי מנוצחת. היא ניצחה באליפויות ליחידות ולזוגות, וזכתה בסך הכל ב-14 אליפויות של איגוד הטניס האמריקאי (איגוד הטניס לאפרו-אמריקאים), מתוכן - שבע אליפויות ברציפות. יריבתה הלבנה, הלן וילס, שהפגינה דומיננטיות רבה במשחקי התאחדות הטניס של ארצות הברית (USTA)  וזכתה לתהילה רבה יותר מזו של וושינגטון, סרבה להתחרות נגד וושינגטון, על אף שזו הביעה מספר פעמים את רצונה להתחרות נגד וילס.

בשנת 1935, וושינגטון פרשה מעולם הטניס, אולם בשנת 1937 שבה לשחק נגד פלורה לומאקס (Flora Lomax) שזכתה באליפות איגוד הטניס האמריקאי בשנת 1936. בתחרות זו, וושינגטון ניצחה והיא המשיכה לשחק באיגוד הטניס האמריקאי עד שעובדי הארגון ביקשו ממנו לפרוש בשנית בטענה כי הדומיננטיות שלה פוגעת בתקוות של שחקניות טניס צעירות באיגוד. בגיל 32 החלה לשחק כדורסל עם קבוצת Germantown Hornets והובילה את הקבוצה לניצחון לאומי. בין השנים 1932–1942, שיחקה כדורסל בקבוצת Philadelphia Tribunes בעמדת סנטר ואף אימנה אותה. הקבוצה זכתה ב-11 ניצחונות רצופים באליפויות עולם בכדורסל לשחורים. וושינגטון, שלא שיחקה מעולם נגד שחקניות כדורסל לבנות, נחשבה לשחקנית הכדורסל השחורה הטובה ביותר בעולם

## חיים אישיים
בשנות הארבעים, פרשה וושינגטון מעולם הספורט. בשנת 1961 רכשה בניין ושגשגה כמשכירת דירות. בשנת 1971 נפטרה בגרמנטאון , פילדלפיה.

## הוקרה
*בשנות השמונים, נבחרה להיכלל בהיכל התהילה של אוניברסיטת טמפל.
*בשנת 2009, נבחרה להיכלל בהיכל התהילה של הכדורסל לנשים .
*לוחית זיכרון על פועלה ניצבת בפילדלפיה.
*בשנת 2018, נבחרה להיכלל בהיכל התהילה של הכדורסל.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:טניסאיות אמריקאיות
קטגוריה:ספורטאים אפרו-אמריקאים
קטגוריה:כדורסלנים אפרו-אמריקאים
קטגוריה:כדורסלניות אמריקאיות
קטגוריה:היכל התהילה של הכדורסל: כדורסלנים
קטגוריה:מאמני כדורסל אמריקאים
קטגוריה:חברי היכל התהילה של כדורסל הנשים
קטגוריה:פנסילבניה: כדורסלנים
קטגוריה:אמריקאיות שנולדו ב-1898
קטגוריה:אמריקאים שנולדו ב-1898
קטגוריה:אמריקאיות שנפטרו ב-1971
קטגוריה:אמריקאים שנפטרו ב-1971
הרפר רנאבוט

**הרפר רנאבוט** (באנגלית: **Harper Runabout**) היא מכונית פתוחה בתצורת תלת אופן מתוצרת יצרנית המטוסים **[[אוורו]]** (שם מלא: "A.V. Roe and Company ") הבריטית אשר יוצר בין השנים 1921–1926.

סך הכול יוצרו כ-500 יחידות.

## הרפר רנאבוט

* מכונית מיקרו
* תצורות: מושב בודד (מושב הכולל משענת גב), דו מושבי (מושבים בטור)
* דגם פתוח
* מקדימה: גלגל בודד
* מאחור: 2 גלגלים
* המנוע ממוקם בצד הימני של הנהג
* מנוע מחזור שתי פעימות
* מאחור: צמיג רזרבי

## ראו גם
* תלת אופן
## לקריאה נוספת
* הרפר רנאבוט - תמונות

## קישורים חיצוניים
* 
* 

## הערות שוליים

קטגוריה:מכוניות קבריולה
קטגוריה:מכוניות תלת אופן
קטגוריה:מכוניות מיקרו
קטגוריה:דגמי מכוניות שהושקו ב-1921
קטגוריה:מכוניות בריטיות
פיאט 520 סופר פיאט

[ממוזער|310px| "פיאט 520 סופר פיאט" - [מכונית לנדולט|לנדולט, שנת 1921]]
**פיאט 520 סופר פיאט** (באיטלקית: **Fiat 520 Super Fiat**, קרויה גם: **Fiat Super Fiat**) היא מכונית סלון אשר הוגדרה כסוג של מכונית "Torpedo"  מתוצרת יצרנית הרכב האיטלקית **[[פיאט]]** אשר יוצרה בין השנים 1921–1923.

יוצרו 6 יחידות בלבד.

## תצורות
* מכונית סלון
* מכונית קבריולה
* מכונית לנדולט

## מפרט טכני
* דגמי "פיאט 520 סופר פיאט" תוכננו ל: 4-5-6 נוסעים
* בלמים בכל 4 הגלגלים מסוג "Vacuum servo" , הידראולי המגיבים בעת ובעונה אחת
* מתלים מסוג "Leaf spring" , מתלים אחוריים מסוג "Cantilever"  עם בולם זעזועים
* צמיגים: 895x135 (אחוריים וקדמיים)
### [[לוח מחוונים]] משוכלל מאוד לתקופה הכולל
* מד זרם (אמפרימטר)
* מנומטר (מכשיר מדידה למדידת לחץ במנוע)
* מדחום למדידת טמפרטורת מנוע
* מד גובה (מכשיר המשמש למדידת גובה של אובייקט ביחס לגובה אחר קבוע)
* שעון אנלוגי
* מד-מהירות (ספידומטר) לצורך מדידת מהירות
* סופר קילומטרים מצטברים "Contachilometri"  (במבנה שעון)
* מחוג המראה כמות הדלק במכל (באמצעות חיבור למצוף במכל הדלק, במבנה שעון)

## ראו גם
* פיאט
## לקריאה נוספת
* "פיאט 520 סופר פיאט" - דגמי סדאן (סלון), קבריולה, לנדולט - תמונות
## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1921
קטגוריה:כלי רכב איטלקיים
520 סופר פיאט
מועדי הראי"ה

**מועדי הראי"ה** הוא ספר העוסק בשבת ובמועדי ישראל בהגותו ובאורח חייו של הראי"ה קוק. הספר חובר על ידי תלמידו, הרב משה צבי נריה.

הספר משלב קטעי הגות קצרים של הראי"ה עם פרקי סיפורים, חלקם מפי השמועה וחלקם מהספרות והעיתונות. מהדורתו הראשונה יצאה לאור בשנת ה'תש"מ.

הספר הוא חלק מסדרת ספרים שעליה זכה הרב נריה בפרס הרב קוק לספרות תורנית מטעם עיריית תל אביב-יפו.
## עריכת הספר
התשתית הראשונה לספר הייתה סדרת מאמרים שפרסם הרב נריה בעיתון הצופה. עליהם הוסיף קטעי הגות מתוך ספרי הראי"ה בהלכה ובאגדה ומעט קטעים מכתב ידו. את הסיפורים אסף הרב נריה מעדי ראייה ושמיעה ומתוך רשימות שונות מספרים קבצים ועיתונים.

הספר מלווה במפתח לשמות מאות האישים המוזכרים בו.

הספר תורגם לאנגלית על ידי הרב פסח יפה ב-1992, בשם "Celebration of the Soul: The Holidays in the Life and Thought of Rabbi Avraham Yitzchak Kook."

## קישורים חיצוניים
* 
* מועדי הראי"ה בספריית אסיף (מהדורת מכון התורה והארץ תשע"ה)
* מועדי הראי"ה באתר אוצר החכמה

## הערות שוליים

קטגוריה:הראי"ה קוק
קטגוריה:ספרי 1980
קטגוריה:חגי ישראל ומועדיו
אמנדה קלמנט

**אמנדה קלמנט** (באנגלית: **Amanda Clement**; 20 במרץ 1888 - 20 ביולי 1971) הייתה שופטת בייסבול אמריקאית, והאישה הראשונה בעולם לשפוט משחק בייסבול מקצועני.

## ביוגרפיה
קלמנט נולדה בהדסון  שבדרום דקוטה. אביה נפטר בצעירותה, ואמה, הארייט קלמנט, פרנסה אותה ואת אחיה האנק באמצעות בישול ארוחות לעובדי הרכבת. בילדותה, נהגה לשחק בייסבול עם אחיה בפארק השכונתי, אולם משום שהייתה ילדה, לא תמיד הורשתה לשחק עם הבנים, אולם כן הורשתה לשפוט. בגיל 17, עברה עם משפחתה לאיווה, שם אחיה שיחק כמגיש . באחד המשחקים, השופט לא הגיע והאנק הציע שאחותו, שישבה בצד, תכהן כשופטת. חברי הקבוצה הסכימו והתרשמו מיכולות השיפוט שלה, ולמחרת היא שפטה משחק נוסף. בשנת 1904, הפכה לאישה הראשונה בעולם ששפטה משחק בייסבול מקצועני. בין השנים 1904–1908 שפטה עשרות משחקי בייסבול מקצועניים באיווה, מינסוטה, נברסקה ודקוטה. פעמים רבות, היא הייתה הבחירה הראשונה לתפקיד השיפוט הן על ידי הקבוצות והן על ידי האוהדים. בשנת 1906, כתבה טור בעיתון The Cincinnati Enquirer  בו טענה כי נשים שופטות משחקי בייסבול טוב יותר מגברים.

בשנת 1908 היא השתכרה בסכום שבין 15–25 דולרים למשחק, הצליחה לחסוך עבור לימודים ונרשמה למכללת ינקטון . בשנת 1911, לאחר שהשלימה את לימודיה במכללה, נרשמה ללימודי חינוך גופני באוניברסיטת נברסקה–לינקולן. בתקופה זו, פרשה משיפוט באופן קבוע אולם המשיכה לשפוט באופן מזדמן. מאוחר יותר, עסקה בהוראת חינוך גופני בבתי ספר בדרום דקוטה, בדקוטה הצפונית ובויומינג. כמו כן, עסקה גם בעבודות שיטור ובאימון נערים. בשנת 1929, פרשה מעיסוקיה וחזרה לדרום דקוטה לטפל באמה החולה. לאחר שאמה נפטרה בשנת 1934, קלמנט עברה לסו פולס ועסקה בעבודה סוציאלית.

נפטרה ב-20 ביולי 1971 בסו פולס.

## הוקרה
*בשנת 1964, נבחרה להיכלל בהיכל התהילה לספורט של דרום דקוטה .
*בשנת 2010, נכתב סיפור ילדים בשם "שופטת בחצאית: הסיפור של אמנדה קלמנט" (Umpire in a Skirt: The Amanda Clement Story).
*בשנת 2014, נבחרה להיכלל בהיכל התהילה של בוגרי מכללת ינקטון.

## הערות שוליים

קטגוריה:אמריקאים ילידי דקוטה הדרומית
קטגוריה:שופטות ספורט
קטגוריה:ארצות הברית: בייסבול
קטגוריה:עובדות סוציאליות אמריקאיות
קטגוריה:שוטרים אמריקאים
קטגוריה:שוטרות
קטגוריה:בוגרות אוניברסיטת נברסקה–לינקולן
קטגוריה:בוגרי אוניברסיטת נברסקה–לינקולן
קטגוריה:ארצות הברית: אישים בספורט
קטגוריה:אמריקאיות שנולדו ב-1888
קטגוריה:אמריקאים שנולדו ב-1888
קטגוריה:אמריקאיות שנפטרו ב-1971
קטגוריה:אמריקאים שנפטרו ב-1971
בן אשכנזי

**בן אשכנזי** (נולד בספטמבר 1969) הוא מיליארדר יהודי-אמריקאי, איש עסקים ואיל נדל"ן, יליד ישראל המתגורר בניו יורק. אשכנזי הוא המייסד, מנכ"ל, יו"ר ובעל רוב המניות של "תאגיד הרכישות אשכנזי" (*Ashkenazy Acquisition Corporation*), אשר באמצעותה הוא מחזיק בתיק נכסים בשווי של כ-12 מיליארד דולר. בן אשכנזי נחשב לאחד מיזמי הנדל"ן העשירים בארצות הברית, הונו האישי הוערך (יולי 2018) בכ-4 מיליארד דולר. הוא מחזיק בכ-10% מועדון הכדורסל מכבי תל אביב.

## ראשית חייו
בן אשכנזי נולד בישראל וגדל בלורנס, לונג איילנד, ניו יורק. הוא בנו של איש הנדל"ן איזי אשכנזי.

אשכנזי קנה את הנכס הראשון שלו בגיל 17. הוא למד לתואר ראשון באוניברסיטת אדלפי, אבל לא סיים.

## קריירה
אשכנזי הוא איל נדל"ן המחזיק בנכסים רבים בארצות הברית ובבתי מלון במדינות שונות ברחבי העולם, ב-1987 ייסד את "תאגיד הרכישות אשכנזי", אשר באמצעותה הוא שולט בנכסים בהיקף של מעל 12 מיליארד דולר בכל רחבי העולם.

הוא מחזיק באמצעות החברה בנכסי קמעונאות, מסחר, בנייני משרדים, לוגיסטיקה, מגורים, בתי אבות ומרכזי קניות בארצות הברית, בממלכה המאוחדת ובאירופה. ופורטפוליו רחב של בתי מלון ברחבי ארצות הברית, הממלכה המאוחדת ובאירופה.

אשכנזי מחזיק באמצעות החברה ביותר מ-120 נכסים ברחבי העולם, ושווי תיק הנכסים הכולל של "תאגיד הרכישות אשכנזי" מוערך בכ-12 מיליארד דולר, ההתמקדות של החברה ורוב נכסיה הם בארצות הברית. החברה מעסיקה למעלה מ-100 עובדים והמטה של החברה ממוקם במנהטן, ניו יורק.

## מכבי תל אביב
בשנת 2013 נכנס אשכנזי כשותף לקבוצת הכדורסל מועדון הכדורסל מכבי תל אביב, כיום מחזיק בכ-10% מהמניות של הקבוצה.

ככל הידוע, לאשכנזי אין מעורבות בניהול השוטף של הקבוצה והוא מתפקד כשותף בעלים פאסיבי.

## חיים אישיים
בן נשוי לדבורה, להם שלושה ילדים, והם מתגוררים בניו-יורק, בשדרה החמישית.

אשכנזי נמנע מפרסום ושומר על פרופיל ציבורי נמוך. פרט לכמה פרטים על האינטרסים העסקיים שלו באתר האינטרנט האישי שלו.

## הערות שוליים

קטגוריה:מיליארדרים יהודים אמריקאים
קטגוריה:יזמים אמריקאים
קטגוריה:אמריקאים שנולדו ב-1969
ראסל ויינר

**ראסל גולדנקלאוד ויינר** (באנגלית: **Russell Goldencloud Weiner**; נולד בשנת 1970) הוא מיליארדר יהודי-אמריקאי ומתרים פוליטי.

## ביוגרפיה
ויינר הוא הבן של זוג היהודים-אמריקאים מייקל ויינר, הידוע יותר כשדר תוכנית אירוח ברדיו בשם מייקל סאבג', וג'נט ויינר.

ויינר סיים את תיכון רדווד בלארקספור, קליפורניה, בוגר אוניברסיטת סן דייגו עם תואר ראשון במדעי המדינה. הוא ארגן אירועים עבור Paul Revere Society, ועבד כסוכן נסיעות.

הוא היוצר של משקה האנרגיה Rockstar, וגם מייסד ומנכ"ל של חברה משלו, בלאס וגאס שבנבדה.

ב-2016, נכנס לראשונה לרשימת פורבס של 500 האמריקאים העשירים ביותר, עם שווי מוערך של 3.4 מיליארד דולר.

ויינר חי בדלריי ביץ', פלורידה.

## קישורים חיצוניים

## הערות שוליים

קטגוריה:מיליארדרים יהודים אמריקאים
קטגוריה:סוכני נסיעות
קטגוריה:בוגרי אוניברסיטת סן דייגו
קטגוריה:אמריקאים שנולדו ב-1970
אלפא רומיאו G1

**אלפא רומיאו G1** (באיטלקית: **Alfa Romeo G1**) היא מכונית סלון שיוצרה במספר תצורות, אשר הוגדרה כסוג של מכונית "Torpedo (automobile)"  מתוצרת יצרן הרכב האיטלקי **[[אלפא רומיאו]]** שיוצרה בין השנים 1921–1923.

מהדגם יוצרו 52 יחידות.

## דגמי "אלפא רומיאו G1"

* אלפא רומיאו דגם "אלפא רומיאו G1" סלון
* אלפא רומיאו דגם "אלפא רומיאו G1" רודסטר, 2 מושבים (הדגם השתתף במרוצי מכוניות)
* אלפא רומיאו דגם "אלפא רומיאו G1" - קבריולה
* אלפא רומיאו דגם "אלפא רומיאו G1" - לנדולט

## ראו גם
* אלפא רומיאו
* אלפא רומיאו RL
* אלפא רומיאו 20-30 HP
* אלפא רומיאו RM

## לקריאה נוספת
* דגמי "אלפא רומיאו G1"  - תמונות

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1921
קטגוריה:כלי רכב איטלקיים
G1
פסטיבל הכדורים הפורחים הבינלאומי בגלבוע

**פסטיבל הכדורים הפורחים הבינלאומי בגלבוע** מתקיים מדי שנה בשבוע הראשון באוגוסט בפארק הלאומי מעיין חרוד.

## תולדות הפסטיבל

הפסטיבל הראשון התקיים בשנת 2009, ביוזמת שלומי אייל, רכז הספורט של מועצה אזורית גלבוע. בניגוד לאירועים דומים בחו"ל הפסטיבל משלב לינה במקום. הפסטיבל הראשון כלל רק את מטס הכדורים הפורחים (12 במספר). נכון לשנת 2018 הוא כולל גם פעילויות נלוות רבות. החל מהפסטיבל השלישי חלק מן האירועים מתקיימים בדרום הארץ, בפארק אשכול, שבוע לאחר הפסטיבל בגלבוע. האירוע מושך אליו כ-7,000 מבקרים מדי שנה. חלק מטייסי הכדורים הפורחים מגיעים לאירוע מחו"ל.

## אירועים בפסטיבל
* מטס כדורים פורחים בינלאומי
* מופע לייזרים
* הופעות חיות ומופעי אש ולהטוטנים
* מופע Night Glow - ניפוח כדורים פורחים בלילה
*פירוטכניקה ומופע זיקוקי דינור ענק
* לינת שטח באוהלים
* מתנפחים "רטובים"
* צניחה חופשית מכדורים פורחים
* "צביעת השמיים" במצנחי רחיפה וטרקטורוני אוויר בין בלוני ענק

## ראו גם
*פסטיבל כדורים פורחים

## קישורים חיצוניים
* 

## הערות שוליים

קטגוריה:פסטיבלי כדורים פורחים
קטגוריה:עמק חרוד
קטגוריה:ישראל: פסטיבלים
קטגוריה:מועצה אזורית הגלבוע
Qzone

**Qzone** (במנדרינית: **QQ空间**) הוא שמו של אתר רשת חברתית סינית אשר נוצר על ידי Tencent בשנת 2005. הרשת מאפשרת למשתמשים לכתוב בלוגים, לשמור יומנים, לשלוח תמונות, להאזין למוזיקה, ולצפות בקטעי וידאו. משתמשים יכולים להגדיר את רקע Qzone, לבחור "אביזרים", בהתבסס על ההעדפות שלהם, כך שכל מרחב "Qzone" מותאם לשימוש הפרטי לו הוא מיועד. עם זאת, רוב אביזרי Qzone אינם חינמיים; אלא זמינים רק לאחר רכישת "יהלום קנרית צהוב" שאז יכולים לגשת לכל שירות ללא תשלום נוסף.

בשנת 2009 Qzone עקף רשתות חברתיות אחרות, כמו Tencent Weibo ו-Tagged בסין. Qzone מתפתחת במהירות: בנובמבר 2013, כבר היו 623 מיליון משתמשים. Qzone הוא אחד האתרים הפעילים ביותר של קהילות בעולם, עם מעל מיליארד משתמשים (2018).

* Tencent QQ
* קהילות מקוונות עם יותר מ-100 מיליון משתמשים

## קישורים חיצוניים
* 

## הערות שוליים

קטגוריה:אתרי אינטרנט שהושקו ב-2005
בן-טובים

**בן-טובים** (ו**בת-טובים**) הוא שם משפחה יהודי.

קטגוריה:שמות משפחה יהודיים
פיג'ו סוג 81

**פיג'ו סוג 81** (בצרפתית: **Peugeot Type 81**) היא מכונית משפחתית, בתצורת קבריולה מתוצרת יצרנית הרכב הצרפתית **[[פיג'ו]]** אשר יוצרה בשנת 1906.

דגמי "פיג'ו סוג 81" הוגדרו כסוג של מכונית "(Torpedo (automobile" .

סך הכול יוצרו 251 יחידות.

## דגמים
* "Peugeot type 81 A"
* "Peugeot type 81 B"

## תמונות

קובץ:1906 Peugeot type 81 B Double Phaéton.JPG | "פיג'ו סוג 81" דגם "B" שנת 1906
קובץ:Peugeot Type 81 02.jpg | "פיג'ו סוג 81"
קובץ:Peugeot Type 818.jpg | "פיג'ו סוג 81"


## ראו גם
* פיג'ו
* פיג'ו סוג 33
* פיג'ו סוג 146
* פיג'ו סוג 156

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1906
קטגוריה:מכוניות צרפתיות
81
יוביץ'

**יוביץ**' (בסרבו-קרואטית: **Jović**) הוא שם משפחה.

קטגוריה:שמות משפחה
קטגוריה:שמות משפחה סרביים
טאניוג

**טאניוג** (סרבית לטינית: **Tanjug**, קירילית: **Танјуг**) הייתה סוכנות הידיעות הרשמית של יוגוסלביה והיא כיום סוכנות ידיעות בסרביה.

## היסטוריה
טאניוג נוסדה בנובמבר 1943 בעיצומה של מלחמת העולם השנייה על ידי משה פיאדה, כסוכנות הידיעות של הפרטיזנים היוגוסלבים בהנהגתו של יוסיפ ברוז טיטו. שמה הוא ראשי תיבות של Telegrafska agencija nove Jugoslavije ("הסוכנות הטלגרפית של יוגוסלביה החדשה"). הסוכנות הפיצה ידיעות על מאבק הפרטיזנים היוגוסלבים בשטחי יוגוסלביה הכבושה וברחבי העולם.

לאחר המלחמה, הפכה טאניוג לסוכנות הידיעות הרשמית של הרפובליקה הפדרלית הסוציאליסטית של יוגוסלביה. בתקופת השיא שלה הפעילה הסוכנות רשת עולמית של 48 כתבים, הייתה מדורגת בין עשר סוכנויות הידיעות הגדולות בעולם וסוכנות הידיעות המובילה בקרב המדינות הבלתי-מזדהות. הייתה בין הראשונות לדווח על אירועים שונים בעלי חשיבות היסטורית, בהם ההתקוממות העממית שהביאה לנפילת שליט רומניה, ניקולאה צ'אושסקו, בדצמבר 1989.

במהלך מלחמות יוגוסלביה בשנות התשעים של המאה ה-20 התפתחה טאניוג לכלי תעמולה בידי הממשלה בבלגרד. ואולם ב-5 באוקטובר 2000, לאחר שהמוני מפגינים השתלטו על בניין הפרלמנט, כינתה סוכנות הידיעות טאניוג את מועמד האופוזיציה, ווייסלב קושטוניצה, "נשיאה הנבחר של יוגוסלביה", במה שנתן את האות לסיום שלטונו של סלובודן מילושביץ'. לאחר התפרקות הרפובליקה הפדרלית הסוציאליסטית של יוגוסלביה המשיכה טאניוג להיות סוכנות הידיעות הרשמית של הרפובליקה הפדרלית של יוגוסלביה ושל יורשתה, מדינת האיחוד סרביה ומונטנגרו (2003–2006), ולאחר מכן סוכנות הידיעות הלאומית של הרפובליקה של סרביה.

בנובמבר 2015, בעקבות כניסתו לתוקף של חוק תקשורת חדש בסרביה, הודיעה הממשלה על מחיקת החברה בבעלות המדינה טאניוג. עם זאת, הסוכנות המשיכה לפעול כחברה ציבורית. לפי אתר החברה, סוכנות הידיעות משחררת כיום כמיליון ידיעות בכל שנה והיא סוכנות הידיעות המצוטטת ביותר באזור.

## קישורים חיצוניים

* 

## הערות שוליים

קטגוריה:סוכנויות ידיעות
קטגוריה:יוגוסלביה: תקשורת
קטגוריה:חברות סרביות
קטגוריה:חברות תקשורת אירופאיות
תום יער עושה בגרות

**תום יער עושה בגרות** היא סדרת טלוויזיה קומדית דוקומנטרית ישראלית בכיכובה של הקומיקאית תום יער, שעלתה לשידור ב-28 ביולי 2018 בערוץ yes COMEDY. הסדרה היא סדרת המשך של "תום יער עושה את שביל ישראל", ששודרה גם היא ב-yes. בתוכנית תום יער חוזרת לפנימיית הכפר הירוק שבה למדה בצעירותה ולא השלימה את לימודיה, ומנסה לסיים את התיכון בהצלחה ולהשלים את הבגרות. בכל פרק, יער מגלמת מגוון דמויות הומוריסטיות כקטעי מעבר בין הסצנות.

## דמויות
***שלי:** יו"ר ועד ההורים של בית הספר, אמא במשרה מלאה.
***ליביו קספרוב**: בן 8, תלמיד כיתה י' בתיכון "הדולבים". בעל מבטא הונגרי אך יליד חולון. מרבה להתעסק באזור המפשעה.
***אסי:** בת 26, לסבית, מורה לביולוגיה. ערסית ומרבה לקלל. דמות חוזרת מתום יער עושה את שביל ישראל.
***חן:** מאבטח בבית הספר.
***מיכאל "קישי" גלבוע:** מפקח מטעם משרד החינוך. מחפש כל הזדמנות לדווח על כשלים בפנימייה.
***כנרת:** המזכירה של בית הספר "רוגוזין" ברעננה. עצלנית ואוכלת הרבה.
***אדיה:** תלמידת כיתה י"א, "צופיפניקית" בשבט איילון.

## פרקים

## ראו גם
*תום יער עושה את שביל ישראל

## קישורים חיצוניים
* 

קטגוריה:Yes הטלוויזיה בלוויין: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:סדרות טלוויזיה ישראליות שעלו לשידור בשנת 2018
Geo TV

**Geo TV** היא רשת טלוויזיה פקיסטני אשר החל לשדר באוקטובר 2002. משרדי הערוץ נמצאים בדובאי, שבאיחוד האמירויות הערביות. באורדו משמעות המילה "גאו" היא "חיים".

## היסטוריה
הערוץ הוקם במאי 2002 על ידי חברת המדיה העצמאית (Independent Media Corporation). הערוץ החל בשידורי ניסיון ובדיקה ב-14 באוגוסט אותה שנה, והחל בשידורים קבועים ב-1 באוקטובר 2002.

## ערוצים נוספים
הרשת החלה לשדר עם השקת ערוץ Geo TV ומאז השיקה עוד כמה ערוצים:
* Geo Entertainment
* Geo News - ערוץ חדשות.
* Geo Tez - בעבר שידר את כותרות ולוחות השידורים של ערוצי Geo TV וכיום משדר שידורים חוזרים של תוכניות ישנות של הרשת.
* Geo Super - ערוץ ספורט המשדר 24 שעות ביממה, המשדר בעיקר תוכן הקשור לקריקט, אגרוף, כדורגל, טניס והוקי.
* Geo Kahani - ערוץ בידור באורדו המשודר בהודו, פקיסטן ומדינות נוספות.

## Geo Dost
**Geo Dost** הוא פורטל טלוויזיוני המשדר חדשות ועוד. בפורטל הקוראים יכולים להביע את דעתם אודות הנושאים שעל הפרק.

## משרדי הערוץ
המשרדים מהם משדר הערוץ נמצאים בדובאי שבאיחוד האמירויות הערביות. הערוץ משודר באמצעות לוויין התקשורת Paksat 1R.

## פרסים
* סרט תיעודי ששודר בערוץ ועסק במחסור המים בדלתה של האינדוס זכה בפרס מיוחד בפסטיבל הטלוויזיה במונטה קרלו.
* בשנת 2005 זכה הערוץ בפרס מיוחד.
* ב-20 באפריל 2004 קיבל מנכ"ל הערוץ איברהים רחמן פרס הצטיינות בינלאומי על ההשפעה של הערוץ בפקיסטן.
* בשנת 2009 זכה הערוץ בפרס ערוץ הטלוויזיה הטוב ביותר.

## המחלוקת אודות פעילות הערוץ
במאי 2014 אסרה PERMA, רשות התקשורת של פקיסטן על Geo TV, לשדר תוכן שעסק בגנות הנביא מוחמד. בהמשך המחאה התרחבה כשאנשים מחו שמדובר באיסור לא חוקי, בעוד מצד שני, התרחשה מחאה ארצית שמחתה נגד שידור תוכן שנוי במחלוקת.

## קישורים חיצוניים
* 

## הערות שוליים

קטגוריה:ערוצי טלוויזיה
קטגוריה:פקיסטן: תרבות
קאורי מצומוטו

**קאורי מצומוטו** (ביפנית: **松本薫**; נולדה ב-11 בספטמבר 1987) היא ג'ודוקא עבר יפנית, האלופה האולימפית מלונדון 2012 ומדליסטית הארד מריו 2016. מצומוטו היא פעמיים אלופת העולם מהשנים 2010 ו-2015.

## ביוגרפיה
בשנת 2005, כאשר הייתה בת 17, מצומוטו זכתה במדליה הראשונה שלה בקריירה הבוגרת כאשר זכתה במדליית ארד בטורניר 'World Cup Sofia'. בשנת 2008 זכתה באליפות אסיה לאחר שניצחה בגמר את קאנג סין-יונג הדרום-קוריאנית. באותה השנה היא זכתה בגראנד סלאם טוקיו היוקרתי כשניצחה בגמר את בת-ארצה ג'יורי מיאמוטו.

באליפות העולם בשנת 2010 שנערכה בטוקיו, זכתה מצומוטו במדליית הזהב בקטגוריית המשקל עד 57 ק"ג כשניצחה בגמר את תלמה מונטיירו הפורטוגלית בהחלטת שופטים. בנובמבר היא השתתפה במשחקי אסיה שנערכו בגואנגג'ואו שבסין וזכתה במדליית הזהב לאחר ניצחון בגמר על קים ג'אן-די הדרום-קוריאנית. בשנת 2010 השתתפה בחמש תחרויות מהסבב העולמי וזכתה בכולן במדליית זהב (טורניר המאסטרס בסוואן, גראנד סלאם פריז, גראנד פרי דיסלדורף, גראנד סלאם ריו דה ז'ניירו וגראנד סלאם טוקיו).

באליפות העולם בשנת 2011 שנערכה בפריז, זכתה מצומוטו במדליית הארד. מצומוטו הגיעה עד שלב חצי הגמר בו הפסידה לבת-ארצה היפנית אייקו סאטו ונשרה לקרב על מדליית הארד שם ניצחה באיפון את מיריים רופר הגרמנייה לאחר ריתוק מוצלח.

באולימפיאדת לונדון 2012, מצומוטו התחרתה בקטגוריית המשקל עד 57 ק"ג וזכתה במדליית הזהב היחידה של היפנים בענף הג'ודו בלונדון. בקרב הראשון היא ניצחה את וזנה דז'וקיץ הסלובנית, בשמינית הגמר היא ניצחה את קיפאיית גסימובה האזרית וברבע הגמר ניצחה את ג'וליה קווינטוואלה האיטלקייה. בחצי הגמר היא גברה על אוטום פאבייה הצרפתייה ובגמר ניצחה את קורינה קפריוריו הרומנייה כאשר השופטים פסלו את הרומנייה לאחר התקפה לא חוקית מאחור.

באליפות העולם בשנת 2015 שנערכה באסטנה, זכתה מצומוטו בפעם השנייה בתואר העולמי. את שלושת הקרבות הראשונים ניצחה מצומוטו באיפון ובשלב רבע הגמר ניצחה בזכות ניקוד יוקו את סומיה דורג'סורן המונגולית. בחצי הגמר היא ניצחה את אוטום פאבייה הצרפתייה בזכות עונשים ובגמר גברה בווזארי על קורינה קפריוריו הרומנייה.

באולימפיאדת ריו 2016, מצומוטו זכתה במדליית הארד לאחר שהפסידה בשלב חצי הגמר לסומיה דורג'סורן המונגולית ונשרה לקרב על הארד בו גברה על ליאן צ'ן-לינג מטאיוואן.

מצומוטו פרשה מג'ודו תחרותי בשנת 2019.

## זכיות בתחרויות מהסבב העולמי

## קישורים חיצוניים
* 

## הערות שוליים

קטגוריה:ג'ודוקא יפניות
קטגוריה:אלופות עולם בג'ודו
קטגוריה:אלופים אולימפיים יפנים: ג'ודו
קטגוריה:נשים ג'ודוקא באולימפיאדת לונדון (2012)
קטגוריה:אלופות אולימפיות מיפן
קטגוריה:זוכות מדליית ארד אולימפית מיפן
קטגוריה:נשים ג'ודוקא יפניות באולימפיאדת ריו דה ז'ניירו (2016)
קטגוריה:יפניות שנולדו ב-1987
קטגוריה:יפנים שנולדו ב-1987
אליפות אירופה בכדורסל עד גיל 20

**אליפות אירופה בכדורסל עד גיל 20**, המוכרת בתקשורת הישראלית גם בשם **ה[[יורובאסקט]] ל[[נבחרת העתודה של ישראל בכדורסל|נבחרות עתודה]]**, היא תחרות כדורסל בינלאומית שנוסדה בשנת 1992 ומאורגנת על-ידי פיב"א אירופה.

אלופת אירופה הנוכחית לנבחרות עתודה היא .

## היסטוריה
התחרות נוסדה בשנת 1992 על ידי פיב"א ותחילה הייתה עד גיל 22, אך שונתה בהמשך לעד גיל 20. עד שנת 2004, התחרות נערכה כל שנתיים ומאז התחרות נערכת מדי שנה בקיץ.

עד שנת 2004, הנבחרות היו עולות מטורניר מוקדמות. מאז שנת 2005, נערך טורניר דרג ב', הדרג השני בטיבו באליפות אירופה בכדורסל עד גיל 20 ומתקיים בנפרד. שלוש הנבחרות שמסיימות ראשונות בדרג ב', עולות לאליפות דרג א' בשנה שלאחר מכן. בהתאם לכך, שלוש הנבחרות שמסיימות אחרונות בדרג א', יורדות לדרג ב'.

הטורניר של שנת 2020 שיועד להיערך בקלייפדה, ליטא בוטל עקב התפרצות נגיף הקורונה.

## נבחרת ישראל באליפות
בין השנים 1992 ל-2004, כאשר הטורניר היה נערך אחת לשנתיים, השתתפה נבחרת העתודה של ישראל בקביעות בטורניר מבלי להחמיצו. ההישג הגדול ביותר של הנבחרת באותן השנים היה הגעה למשחק הגמר בשנים 2000  וב-2004 , כאשר בשני המקרים נוצחה הנבחרת בגמר בידי נבחרת סלובניה. החל משנת 2005 עבר הטורניר להיערך מדי שנה וישראל שיחקה בדרג א' עד לשנת 2009. באותה שנה נשרה הנבחרת לדרג ב' לראשונה בתולדותיה.

בשנת 2012 חזרה נבחרת העתודה של ישראל לדרג א' אחרי היעדרות של 3 שנים ובשנת 2017  העפילה בפעם השלישית בתולדותיה למשחק הגמר, אך היא נוצחה בידי המארחת יוון. בשנת 2018 העפילה נבחרת העתודה של ישראל למשחק הגמר בפעם הרביעית וזכתה במדליית הזהב לראשונה בתולדותיה אחרי ניצחון במשחק הגמר על קרואטיה.

בשנת 2019 אירחה ישראל את האליפות וזכתה בה בפעם השנייה ברציפות. בשנת 2022 העפילה נבחרת ישראל בפעם הרביעית ברציפות לחצי הגמר, בו הפסידה לנבחרת ספרד, וסיימה במקום הרביעי. בשנת 2023 העפילה שוב הנבחרת למשחק הגמר, והפסידה לנבחרת צרפת אחרי הארכה.

## משחקי הגמר

## טבלת מדליות

## מצטייני האליפות (מאז 1996)
בסיום כל תחרות נבחר השחקן המועיל ביותר (MVP) של האליפות.

## קישורים חיצוניים
* 

## הערות שוליים

קטגוריה:תחרויות כדורסל באירופה